Vous présenter (2) – Parler de la ville, du village, de la maison

**1 - Escotar e tornar díser**

**On damòras ?**

**1** - Espiatz la video un permèr còp o escotaz l’enregistrament un permèr còp.

**2** - Hètz tres grops : los uns que van notar los nòms de lòcs e de personas, los auts las questions e los darrèrs las responsas.

**3** - Espiatz la video dinc arribar a arretrobar tot lo tèxte. Que podetz préner nòtas.

**4** - Jogatz lo dialògue sus la video muda en prenents la paraula a tu per jo.

**5** - Hètz la cadea : cadun que hèi ua frasa (question o responsa) en ensajants de cambiar lo mèi possible de mòts.

Exemples : Que damòram a Licsèir e vosauts on damòratz ? – Que damòri a Tilh e tu on damòras ?

**A vosaut@s d’i har !**

**1** – Aprestatz cadun questions suu lòc de damorança de quauqu’un mèi, per exemple quauqu’un qui n’es pas dens la classa.

**2** – Pausatz-ve las questions. Lo qui s’engana de lòc qu’a perdut. Hètz-cas : ua bona responsa que diu estar ua frasa completa.

**Los pair e mair**

Legitz lo tèxte en l’escotants pui entrainatz-ve a’u legir a vutz hauta.

Los pair e mair que damòran en un bròi ostau, ad Aurelhan. Qu’es un vilatge en Bòrn. Dens la maison qu’i a ua gran sala, quate crampas entà dromir, un burèu, duas salas de banh, dus comuns, ua gran cosina, ua cava e un bròi escalèr de pèira qui arriba a ua terrassa. Las murralhas que son espessas. Qu’es hòrt ancian. Jo que damòrri en un apartament a Lit e Micse. Qu’es tot petit. Qu’i a sonque ua crampa entà dromir e ua sala, dab ua petita cosina, ua sala de banh e comuns. Mès que sui urosa d’i estar.

**Questions :** on es Aurelhan ? **1 -** en Bigòrra – **2 -** en Biarn – **3 -** dens las Lanas **–** **4 -** dens lo Gèrs

Com es l’ostau ? **1 -** petit – **2 -** mejan – **3 -** gran – **4 -** minuscule

Quant i a de crampas ? **1 -** Ua – **2 -** Duas – **3 -** Tres – **4 -** Quate

Quant i a de salas ? **1 -** Ua – **2 -** Duas – **3 -** Tres – **4 -** Quate

De qué es l’escalèr ? **1 -** de metau – **2 -** de pèira – **3 -** de papèr – **4 -** de plastic

Com son las murralhas ? **1 -** primas – **2 -** granas – **3 -** finas – **4 -** espessas

Com es l’apartament ? **1 -** petit – **2 -** gran – **3 -** bròi – **4 -** ancian

Quant i a de sala de banh dens l’apartament ? **1 -** Ua – **2 -** Duas – **3 -** Tres – **4 –** Quate

**Mòts**

**La vila – Lo vilatge** – L’arrua – Lo caminau – Lo camin – Lo viòt – La rota – L’auto – La cicleta

**L’ostau – La maison – L’apartament** –La cosina – La sala de banh – Los comuns – La cava – La sala – Lo burèu – La crampa – Lo larèr – Lo solèr – Lo solar – La murralha – Las parets – La chaminèia – Lo teit – La pòrta – La fernèsta – Lo bas – La terrassa – Lo casau – Lo teit – L’escalèr

**De tot** –dromir – au ras – au redís – au près – espés/espessa – hòrt – ancian/anciana – que minja – que dròm – que va – que vau – que vam – qu’a – qu’èi – qu’am

**Prononciacion**

Écoutez et répétez en faisant attention au son :

**[r] :** crampa – pò**r**ta – fe**r**nèsta – la**r**èr – pa**r**et – g**r**an – b**r**un – p**r**im - u**r**ós

**[rr]** : a**rr**ua – te**rr**assa – mu**rr**alha – a**rr**èrhilh – **r**ota – tè**rr**a - a**rr**at

Finala en **–èr** : escal**èr** – lar**èr** – sol**èr** – carpent**èr**

Finala en **– a** : vil**a** – arru**a** – sal**a** – cramp**a** – cosin**a** – cav**a** – terrass**a** – pòrt**a**

A **– lh** : murra**lh**a – fami**lh**a – hi**lh** – hi**lh**a

A – **nh** : ba**nh** – monta**nh**a – casta**nh**a – ca**nh**a – Gasco**nh**a

Au son **– ish** : coné**ish**er – pà**ish**er/pè**ish**er

**Gramatica**

Lo vèrbe **Damorar**

Que damòri – que damòras – que damòra – que damòram – que damòratz – que damòran

**La negacion**

Elle se forme comme en français : Que son grans –> Ne son pas grans – Pas d’énonciatif !

**Los interrogatius**

Qui – On – Com – Perqué – Quan – Qué

 **1 -** Conjuguez Les verbes sur le modèle

 (jo) DAMORAR a Biscarròssa -> Que dam**ò**ri a Biscarròssa

• (vosauts) DAMÒRAR a Pau.

• (eth) DAMORAR en un ostau

• (era) DAMORAR a Lengon.

• (tu) DAMORAR a la montanha.

• (jo) DAMORAR en un apartament.

• (nosauts) DAMORAR a Marmanda.

• (iths) DAMORAR a Nai.

 **2 -** Mettez le verbe au pluriel ou au singulier selon le cas

• Que damòran end ua maison.

• On damòratz adara ?

• Que damòram a Condom.

• Que damòra en Gasconha.

• E damòras en vila ?

• Que damòri ací.

 **3 -** Mettez la phrase à la forme négative

• Que damòran end ua maison.

• Que son urós.

• Que damòram a Riscla.

• Qu’i a duas crampas.

• Que dròm longtemps.

• Que vau entà Nerac.

• Que mínjatz tròp.

• Qu'ès pec.

Trouvez les questions qui correspondent aux réponses sur le modèle :

Que damòri a Soston. —> On damòras ?

• Qu'es absenta pr'amor qu'es malauda.

• Qu'arríbam a cinc òras.

• Que pensi qu'es aimabla.

• Qu'arriban en auto.

• Que sui a Capbreton.

• Joana que damòra dab jo.

**Traduisez**

 • Qui est chez nous ? - • Quand va-t-il à la montagne? - • Où habitez-vous ? - • Comment est le temps? - • ll y a beaucoup d'hommes et de femmes qui habitent en ville. - • Que mange Magalí ?

Écoutez et écrivez : WEB cap 2-ex

**Arreproèrs**

Cada vilatge qu’a son lengatge – Cada maison qu’a sa faiçon

**Activitats**

**1 – Parlar –** Presentar lo son ostau : descrivetz lo vòst ostau o lo vòst apartament de la faiçon mèi completa que púsquitz.

**2 – Escambiar –** Pausar questions sus un ostau : dus per dus, pausatz-ve autant de questions com púsquitz suu vòst ostau.

**3 – Escríver –** Presentar la soa vila, lo son vilatge : presentatz pui descrivetz la vòsta vila o lo vòste vilatge.

**4 – Compréner –** Compréner ua presentacion simpla.

**Tribalh finau**

Un ostau de saunei !

Descrivetz per escrivut com es un ostau de saunei per vos.

Pui per grops de dus, pausatz-ve questions entà endevinar com es l’ostau de saunei deu vòst parion o de la vòsta pariona.

A la hèita fin, hètz ua presentacion au grop deu son ostau de saunei.